CELEX: 32018R0275
Language: el
Date: 2018-02-23 00:00:00
Title: Κανονισμός (ΕΕ) 2018/275 του Συμβουλίου, της 23ης Φεβρουαρίου 2018, για την τροποποίηση του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία

24.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 54/1
            
         ΚΑΝΟΝΙΣΜΌΣ (ΕΕ) 2018/275 ΤΟΥ ΣΥΜΒΟΥΛΊΟΥ
   της 23ης Φεβρουαρίου 2018
   για την τροποποίηση του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την απόφαση 2012/642/ΚΕΠΠΑ του Συμβουλίου, της 15ης Οκτωβρίου 2012, σχετικά με περιοριστικά μέτρα κατά της Λευκορωσίας (1),
   Έχοντας υπόψη την κοινή πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής qσφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 765/2006 του Συμβουλίου (2) απαγόρεύει τηνεξαγωγή εξοπλισμού που θα μπορούσε να χρησιμοποιηθεί για εσωτερική καταστολή, σε οποιοδήποτε πρόσωπο, οντότητα ή φορέα ή προς χρήση στη Λευκορωσία, καθώς και παροχής σχετικής τεχνικής βοήθειας, υπηρεσιών διαμεσολάβησης, χρηματοδότησης ή χρηματοδοτικής βοήθειας.
            
         
               (2)
            
            
               Ο κανονισμός (ΕΚ) αριθ. 765/2006 θέτει σε εφαρμογή τα μέτρα που προβλέπονται στην απόφαση 2012/642/ΚΕΠΠΑ.
            
         
               (3)
            
            
               Η απόφαση (ΚΕΠΠΑ) 2018/280 του Συμβουλίου (3), η οποία τροποποιεί την απόφαση 2012/642/ΚΕΠΠΑ, προβλέπει παρέκκλιση από την απαγόρευση εξαγωγής ορισμένων ειδών τουφεκιών αθλητισμού μικρού διαμετρήματος, πιστολιών αθλητισμού μικρού διαμετρήματος και πυρομαχικών μικρού διαμετρήματος, και την απαγόρευση βοήθειας ή υπηρεσιών που σχετίζονται με αυτά, αναγνωρίζοντας παράλληλα ότι η εξαγωγή του εν λόγω εξοπλισμού θα πρέπει να είναι περιορισμένη.
            
         
               (4)
            
            
               Ως εκ τούτου, ο κανονισμός (ΕΚ) αριθ. 765/2006 θα πρέπει να τροποποιηθεί αναλόγως.
            
         
               (5)
            
            
               Οι διατάξεις του παρόντος κανονισμού δεν θίγουν τις απαιτήσεις χορήγησης αδείας που θεσπίζονται στον κανονισμό (ΕΕ) αριθ. 258/2012 του Ευρωπαϊκού Κοινοβουλίου και του Συμβουλίου (4).
            
         
               (6)
            
            
               Ο παρών κανονισμός θα πρέπει να τεθεί αμέσως σε ισχύ, προκειμένου να διασφαλιστεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ
   Άρθρο 1
   Ο κανονισμός (ΕΚ) αριθ. 765/2006 τροποποιείται ως εξής:
   
               1)
            
            
               Στο άρθρο 1α, προστίθενται οι ακόλουθες παράγραφοι:
               «5.   Κατά παρέκκλιση από την παράγραφο 1, οι αρμόδιες αρχές στα κράτη μέλη όπως απαριθμούνται στο παράρτημα II, μπορούν να επιτρέπουν την πώληση, προμήθεια, μεταφορά ή εξαγωγή τουφεκιών αθλητισμού, πιστολιών αθλητισμού και των πυρομαχικών τους που περιλαμβάνονται στο παράρτημα V και τα οποία συμμορφώνονται επίσης με τις προδιαγραφές που καθορίζονται στον οδηγό ελέγχου εξοπλισμού της Διεθνούς Ομοσπονδίας Αθλητικής Σκοποβολής, υπό τις συνθήκες που οι εν λόγω αρχές κρίνουν αναγκαίο, εάν διαπιστωθεί ότι ο εξοπλισμός αυτός προορίζεται αποκλειστικά για χρήση σε αθλητικές εκδηλώσεις και προπονήσεις, όπως αναγνωρίζονται από τη Διεθνή Ομοσπονδία Αθλητικής Σκοποβολής.
               6.   Το οικείο κράτος μέλος ενημερώνει τα άλλα κράτη μέλη και την Επιτροπή για την πρόθεσή του να χορηγήσει άδεια σύμφωνα με την παράγραφο 5 τουλάχιστον δέκα ημέρες πριν από τη χορήγηση της άδειας, συμπεριλαμβανομένου του είδους και της ποσότηατς του οικείου εξοπλισμού και του σκοπού για τον οποίο πρόκειται να χρησιμοποιηθεί.»
            
         
               2)
            
            
               Στο άρθρο 1β, προστίθενται οι ακόλουθες παράγραφοι:
               «5.   Κατά παρέκκλιση από την παράγραφο 1, οι αρμόδιες αρχές στα κράτη μέλη όπως απαριθμούνται στο παράρτημα II, μπορούν να επιτρέπουν την παροχή, άμεσα ή έμμεσα, τεχνικής βοήθειας ή υπηρεσιών διαμεσολάβησης, χρηματοδότησης ή χρηματοδοτικής βοήθειας σε σχέση με τουφέκια αθλητισμού, πιστόλια αθλητισμού και τα πυρομαχικά τους που περιλαμβάνονται στο παράρτημα V και τα οποία συμμορφώνονται επίσης με τις προδιαγραφές που καθορίζονται στον οδηγό ελέγχου εξοπλισμού της Διεθνούς Ομοσπονδίας Αθλητικής Σκοποβολής, υπό τις συνθήκες που οι εν λόγω αρχές κρίνουν αναγκαίο, εάν διαπιστωθεί ότι ο εξοπλισμός αυτός προορίζεται αποκλειστικά για χρήση σε αθλητικές εκδηλώσεις και προπονήσεις, όπως αναγνωρίζονται από τη Διεθνή Ομοσπονδία Αθλητικής Σκοποβολής.
               6.   Το οικείο κράτος μέλος ενημερώνει τα άλλα κράτη μέλη και την Επιτροπή για την πρόθεσή του να χορηγήσει άδεια σύμφωνα με την παράγραφο 5 τουλάχιστον δέκα ημέρες πριν από τη χορήγηση της άδειας, συμπεριλαμβανομένης της φύσης της βοήθειας ήτων σχετιζόμενων υπηρεσιών.»
            
         
               3)
            
            
               Το κείμενο του παραρτήματος του παρόντος κανονισμού προστίθεται ως παράρτημα V.
            
         Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Φεβρουαρίου 2018.
      
         
            Για το Συμβούλιο
         
         
            Η Πρόεδρος
         
         E. ZAHARIEVA
      
   
   
      (1)  ΕΕ L 285 της 17.10.2012, σ. 1.
   
      (2)  Κανονισμός (ΕΚ) αριθ. 765/2006 του Συμβουλίου, της 18ης Μαΐου 2006, σχετικά με περιοριστικά μέτρα όσον αφορά τη Λευκορωσία (ΕΕ L 134 της 20.5.2006, σ. 1).
   
      (3)  Απόφαση (ΚΕΠΠΑ) 2018/280 του Συμβουλίου, της 23ης Φεβρουαρίου 2018, για την τροποποίηση της απόφασης 2012/642/ΚΕΠΠΑ) σχετικά με περιοριστικά μέτρα κατά της Λευκορωσίας (βλέπε σελίδα 16 της Επίσημης Εφημερίδας).
   
      (4)  Κανονισμός (ΕΕ) αριθ. 258/2012 του Ευρωπαϊκού Κοινοβουλίου και του Συμβουλίου, της 14ης Μαρτίου 2012, για την εφαρμογή του άρθρου 10 του πρωτοκόλλου των Ηνωμένων Εθνών σχετικά με την καταπολέμηση της παράνομης κατασκευής και διακίνησης πυροβόλων όπλων, των εξαρτημάτων τους, των μερών τους και των πυρομαχικών, το οποίο επισυνάπτεται στη σύμβαση των Ηνωμένων Εθνών για την καταπολέμηση του διεθνούς οργανωμένου εγκλήματος («πρωτόκολλο των ΗΕ για τα πυροβόλα όπλα»), και για τη θέσπιση άδειας εξαγωγής, μέτρων εισαγωγής και διαμετακόμισης για πυροβόλα όπλα, μέρη και εξαρτήματά τους και πυρομαχικά (ΕΕ L 94 της 30.3.2012, σ. 1).
   
      ΠΑΡΑΡΤΗΜΑ
      «
            ΠΑΡΑΡΤΗΜΑ V
            Τουφέκια αθλητισμού, πιστόλια αθλητισμού και πυρομαχικά που αναφέρονται στην παράγραφο 5 του άρθρου 1α και στην παράγραφο 5 του άρθρου 1β και τα οποία προορίζονται αποκλειστικά για χρήση σε αθλητικές εκδηλώσεις και προπονήσεις, ως εξής:
            
                        ex 9303 30 
                     
                     
                        Τουφέκια αθλητισμού διαμετρήματος.22 ιντσών
                     
                  
                        ex 9302 
                     
                     
                        Πιστόλια αθλητισμού διαμετρήματος.22 ιντσών
                     
                  
                        ex 9306 30 10 
                     
                     
                        Πυρομαχικά για πιστόλια αθλητισμού διαμετρήματος.22 ιντσών
                     
                  
                        ex 9306 30 90 
                     
                     
                        Πυρομαχικά για τουφέκια αθλητισμού διαμετρήματος.22 ιντσών
                     
                  ».